Derek Prince'i Teenistus
Vaadates tulevikku
Osa 2/2
Kui võtta selle sajandi ajaloost 3 juudi nime - ja kui need nimed
poleks seal olnud, siis poleks meil aimugi, milline ajalugu oleks olnud.
Karl Marx, Freud ja Einstein. Nemad on kolme peale enam-vähem
kujundanud selle sajandi. Kõik juudid - Karl Marx, väga allakäinud juut,
kuritahtlik mees. Freud - ütleksin, et pea sama kuritahtlik.
Ja Einstein - särav intellektuaal. Loodan, et ma ei solva kedagi,
kuid olen veendunud, et kui Jumal saab kätte 144 tuhat juuti,
saab maailm väga tugevasti mõjutatud.
Pidage meeles, ma pole juut, olen sama pagan, kui kestahes.
Ja mul ei olnud mingit huvi juutide vastu, kui Jumal mind päästis.
Mul ei olnud vähematki huvi nende vastu. Mul oli Cambridge's 2 juudist
sõpra, nende mõlema nimi oli Kesh, nad olid nii, kuidas öelda, segunenud,
et nad oleksid võinud sama hästi ka paganad olla. See oli kõik, mida
juutidest teadsin. Minu pereliikmed olid head inimesed, tüüpiline Briti
kõrgem keskklass. Nad poleks juute kunagi koonduslaagrisse saatnud,
kuid neil kõigil oli sisemine eelarvamus, kui juute mainiti.
Head, kultuursed, korralikud inimesed, kuid nad olid määritud
antisemitismi vaimuga. Kuid kui ma päästetud sain, siis olin nii võhik -
ma ei teadnud, et selleks peab kirikusse minema.
Sain päästetud sõjaväe kasarmus keset ööd.
Ma ei teadnud, et pean ootama 6 kuud, enne kui saan vaimuandeid.
Niipea, kui Vaimuga ristitud sain, hakkas Jumal mulle ande andma.
Esimene and, mis Ta mulle andis, oli tõlgitsemine.
Pärast seda iga kord, kui palvetasin, sain ma tõlgitsuse keeltesõnumile.
Lõpuks muutus see koormavaks. Küsisin Issandalt, et kas ikka
pean seda tegema. Ta ütles: "Ei, sina valid, kas tahad seda."
Kuid pea iga kord, kui palvetasin ja tõlgitsuse sain, siis see kõlas nii:
"Mina olen Aabrahami, Iisaki ja Jaakobi Jumal." Mõtlesin endamisi, et
mis siis. Miks Ta peab mulle seda ütlema? Kuid mõne aja pärast
hakkas mulle kohale jõudma, et Ta "on", mitte "oli", Aabrahami, Iisaki
ja Jaakobi Jumal. Ja siis Ta ütles midagi hämmastavat Moosesele -
Ta ütles: "See on minu nimi. Ja see on minu mälestus kõigile põlvkondadele
Aabrahami, Iisaki ja Jaakobi Jumal." Kas pole hämmastav, et Kõikvõimas
Jumal otsustas end tuntuks teha 3 inimese Jumalana. Ta tegi valiku.
Võid vaielda nii palju, kui tahad, kuid Ta ei kavatse oma valikut muuta.
Nii see on. Seega usun, et saab olema 12 tuhat igast 12 suguharust,
kes tulevad Jeesuse juurde ja lähevad edasi kõigi rahvaste juurde.
See on mu isiklik arvamus. See ajab mind põnevile.
Sest kui elame Jeruusalemmas, kes teab, keda meie puudutame.
Tegelikult, üks messiaanlik usklik, kes on meie väga lähedane sõber -
tema naine kuulis mind sellest õpetamas ja neil on 5 poega.
Ühel päeval see naine palvetas, olles kuulnud mu õpetust sellest ja
ta tundis, et Issand ütles talle: "Kuidas oleks, kui sa õpetaksid oma
poegi olema üheks selliseks tunnistajaks, olema üks 144 tuhandest."
See toob meid täpselt sellesse aega, kus elame. Usun, et oleme
nendele asjadele nii lähedal, kus need asjad võivad reaalseks saada.
Nüüd näeme 144 tuhande lõppu. Jõuame selle juurde Ilm 14 peatükis.
Mul pole kahtlustki, et need on samad. Tundub, et nad on täitnud oma
maise kutse, nad on kõik maha pannud oma elud Issanda pärast ja
nüüd on nad taevas. Johannes ütleb Ilm 14:1 "Nägin, ennäe: Tall.." Mulle
väga meeldib see fraas: "Ennäe: Tall.." Üks ilus laul on kirjutatud,
Ruth oskab seda laulda, ma ei oska - "Vaata: Tall, armastan vaadata
Talle, ammutan inspiratsiooni, kui vaatan Talle.."
Mul tuleb kananahk sellest peale, see on põnev. Igatahes..
"Ma nägin, ennäe: Tall seisis Siioni mäel ning koos temaga
sada nelikümmend neli tuhat, kelle otsaesisele oli kirjutatud tema nimi
ja tema Isa nimi." Usun, et need on samad. Nüüd on nad täitnud
oma maapealse eesmärgi. Ja leiad ühe eristava märgi -
Isa ja Poja nime nende otsaesistelt. Mäletate, Ilm 7 - oleksin pidanud
seda mainima, neile pandi kõigepealt pitser enne järgnevaid sündmusi.
Nagu näeme, pitseriks oli Jumala Isa ja Poja nimi nende otsaesisel.
Peamine konflikt Ilmutuse raamatus on inimeste vahel, kes kannavad
pitsereid - nende, kes kannavad Isa ja Poja pitserit ja need, kes kannavad
antikristuse pitserit. Usun, et ajaloo lõpul saab arvatavasti olema kahte
tüüpi inimesi. Inimesed, kes on kas ühe või teise pitseriga kinnitatud.
See on huvitav. Antikristus on valmis pitseerima inimesi kas otsaesisel
või randmel, kuid Jumal ei ole. Tema paneb pitseri ainult otsaesisele.
Teisisõnu, Ta ootab su teadlikku pühendumist. Antikristus nõuab
ainult, et teeksid, mis ta tahab. Ta ei hooli sellest, kui ei saa
sinu otsaesist, peaasi, et ta saab su käed.
Siin nad on, Ilm 14:2 "Ja ma kuulsin häält taevast otsekui suurte vete
kohisemist ning nagu suure kõue mürisemist, ning hääl, mida ma kuulsin,
oli otsekui kandlemängijate hääl, kes mängivad oma kandleid."
See oleks vägev, kas pole? "Nad (144 tuhat) laulsid uut laulu
trooni ees ning nende nelja olevuse ja vanemate ees, ning keegi muu
ei suutnud õppida seda laulu kui vaid need sada nelikümmend neli tuhat,
kes on ära ostetud ilmamaalt."
Seega on laulud, mida ainult mõned inimesed suudavad laulda.
See käib arvatavasti ka teiste valdkondade kohta.
Selleks, et laulda ühte laulu, peab olema midagi su sees.
Nii et ainult need 144 tuhat võisid õppida selle konkreetse laulu.
Siis kirjeldatakse neid Ilm 14:4-5 "Need on need, kes ei ole endid
rüvetanud naistega, nad on puhtad nagu neitsid. Need on need, kes
järgivad Talle, kuhu ta iganes läheb. Need on inimeste seast ostetud
esmaanniks Jumalale ja Tallele, ning nende suust ei ole leitud valet,
nad on laitmatud." See on imeline kirjeldus 144 tuhandest inimesest.
Siin ütleb, et nad on neitsid, nad ei olnud rikkunud end naistega.
See paneb mind uskuma, et nad pidid olema noored.
Julgen arvata, et nad olid kõik teismelised.
Sest abielus olek ei riku sind, kuid hooramine rüvetab või rikub.
Nii et need olid noored inimesed, kes olid end puhtana hoidnud.
Ja kui tunned tänapäeva Iisraeli, siis pead kaua otsima, et leida
144 tuhat, kes vastavad sellele tingimusele.
Siis ütleb siin - ja see on võti kõigele: "Nad järgivad Talle, kuhu Ta
iganes läheb." See on kristlik elu - järgida Talle, kuhu iganes Ta läheb.
Ja siis öeldakse midagi imelist: "Nende suust ei leitud valet,
nad on laitmatud." Laitmatud usklikud - miks nad olid laitmatud.
Miks nad on või saavad olema laitmatud. Mis on selle võti, ütle mulle -
Talle järgimine.
Näete, tõeline moraalsus ja voorus ei ole hunnik reegleid,
see ei ole teoloogia - see on suhe isikuga. See on Talle järgimine,
kuhu Ta iganes läheb.
Selle väljakutse tahangi teile esitada täna, kui hakkame palvetama.
Oled sa teinud otsuse järgida Talle, kuhu Ta iganes läheb?
Meie Ruthiga palvetame hea meelega teie eest, kuid palju sõltub
teie suhtumisest ja vastusest.
Oled sa pühendanud end järgima Talle, kuhu Ta iganes läheb?
Tõlge: Riina Karik